  Виталий Пронин Нырысетӥ пумиськонын Флор Васильев нимо библиотекае трос калык люкаськиз.Кылем ар пумын «Удмурт дунне газетлэн редакциез Ижын улӥсь удмуртъёслы «Берекет» пукон корка усьтӥз. Туэ 18-тӥ январе ортчоз кыкетӥез пумиськон ӝыт. Толалтэ ӝытъёс кузесь луо. Коркан огнын улытозь, дэмен шулдыр пукыны, шугъяськытӥсь юанъёсты сэрттыны-пертчыны ӧтиськом. Вераськомы тазалыкез утён пумысен но. Эмъясьёс дэмланъёссэс сётозы. Та вакытэ тунаськон тупа бере, тунаськыса но эскером. Со валлин тодамы ваёмы, егит дыръёсмес. Соин ик тунаськон арбериостэс но сьӧрады кутэ. Мылкыдмес шулдыртом Ижысь ансамбльёсын ӵош.Ӧтиськом тӥледыз 18-тӥ январе 16 часлы таӵе адресъя: Ижкар, Пионерилы 50 ар ульча, 22 номеро корка, Ф. Васильев нимо библиотека. Юалляськоно 73-33-42 номеръя. Елена Сараматова Туспуктӥз Валентина Емельянова  